на правото в областта на статистиката се посочват в ежегодно актуализирания Сборник на статистическите изисквания, който страните приемат за приложен към настоящото споразумение (Приложение XXIX).
 Член 356
 Сътрудничеството цели:
 а)
 по-нататъшното укрепване на капацитета на националната статистическа система, с акцент върху стабилно правно основание, адекватна политика за разпространение на данните и метаданните и лесна употреба;
 б)
 постепенно сближаване на украинската статистическа система с европейската статистическа система;
 в)
 прецизно предоставяне на данни към ЕС, като се взема предвид прилагането на съответните международни и европейски методологии, включително класификациите;
 г)
 укрепване на професионалния и управленския капацитет на националния статистически персонал с цел способстване за прилагането на статистическите стандарти на ЕС и допринасяне за развитието на украинската статистическа система;
 д)
 обмен на опит между страните относно развитието на ноу-хау в областта на статистиката;
 е)
 насърчаване на цялостното управление на качеството на всички процеси за изготвяне на статистически данни и тяхното разпространение.
 Член 357
 Страните си сътрудничат в рамките на Европейската статистическа система, в която Евростат е статистическият орган на ЕС. Това сътрудничество се съсредоточава, inter alia, в следните области:
 а)
 статистическа информация за населението, в това число преброявания на населението;
 б)
 статистическа информация за селското стопанство, в това число селскостопански преброявания и статистическа информация за околната среда;
 в)
 статистическа информация за стопанските дейности, в това число регистри на предприятията и използването на административни източници за статистически цели;
 г)
 енергетика, включително баланси;
 д)
 национални сметки;
 е)
 статистическа информация за международната търговия;
 ж)
 регионална статистика;
 з)
 цялостно управление на качеството на всички процеси за изготвяне на статистически данни и тяхното разпространение.
 Член 358
 Страните обменят, inter alia, информация и експертен опит и развиват своето сътрудничество, като вземат предвид вече натрупания опит при реформирането на статистическата система, започната в рамките на различните програми за подпомагане. Усилията се насочват към по-нататъшното постепенно сближаване с достиженията на правото на ЕС в областта на статистиката въз основа на националната стратегия за развитие на украинската статистическа система и като се отчита развитието на Европейската статистическа система. Акцентът в процеса за изготвяне на статистически данни се поставя върху по-нататъшното развитие на извадковите изследвания, като се отчита необходимостта от намаляване на тежестта за респондентите. Данните трябва да са релевантни за определянето и контрола на политиките във всички основни области на социални и икономическия живот.
 Член 359
 Провежда се редовен диалог по въпросите от обхвата на глава 5 от дял V (Икономическо и секторно сътрудничество) от настоящото споразумение. Доколкото е възможно, предприетите в рамките на Европейската статистическа система дейности следва да са отворени за участие от украинска страна съгласно обичайните правила за участие на трети държави.
 ГЛАВА 6
 Околна среда
 Член 360
 Страните развиват и засилват своето сътрудничеството по въпросите на околната среда, с което допринасят за дългосрочната цел за постигане на устойчиво развитие и екологична икономика. Очаква се, че засиленото опазване на околната среда ще бъде от полза за гражданите и предприятията в Украйна и в ЕС, включително благодарение на подобряването на общественото здраве, опазването на природните ресурси, повишаването на икономическата и екологична ефикасност, интеграцията на въпросите на околната среда в други области